Italienische Provinzen

D **Provinze vo Italie** bilde zäme mid de Metropolitanstedt bi dr geografische Ydäilig vo Italie gmäss dr iteliänische Staatsverfassig die middleri Organisazioonsebeni.

## Forme
Uf der obere Ebeni sind die 20 Regioone vo Italie, und in 19 vo däne giz die 92 Provinze und no 14 Metropolitanstedt. D Metropolitanstedt het mä sid äm Joor 2014 us 14 vorhärige Provinze pildet.

D Regioon Augschdaal i de Alpe isch nid no wyters in Provinze underdäilt. D Verwaltigsufgabe, wo a andernen Oorte d Provinze woornämme, wärde do vo dr Regionsverwaltig abdekt.

D Provinze Südtirol und Trient sind wäge der psundere Gschicht und de sproochlige Verheltnis vo däne Gebiet im Status vo **Autonome Provinze** und stönd politisch gsee praktisch uf dr glyche Ebeni wie d Regioone; d Regioon Trentino-Südtirol, wo über ine stoot, het drumm fasch käi eigeti Kompetänze mee.

## Organisazioon
Italie het uf e 1. Jänner 2015 d Behörde vo de Provinze ganz nöi ygrichtet. Die hend jetz en Provinzpresidänt und en Provinzroot, wo vo de Bürgermäischter und de Stadt- und Gmäindrööt vo de Provinz gwäält wärde, und dezue ane als wyters Organ d Versamlig vo de Bürgermäischter, d *assemblea dei sindaci*.

Wider andersch ischs aber imer no bi de Autonome Provinze. Em Südtirol und em Trentino het me di diräkt vom Volch gwäälte Landtääg gloo, und dr Landeshoupme füert do wyter d Landesregierig. Im Trentino cha s Volch au no de Landeshoupme diräkt wääle, im Südtirol macht das dr Landtaag.

## D Provinze
* Agrigent, i de Regioon Sizilie
* Alessandria, i de Regioon Piemont
* Ancona, i de Regioon Marke
* d Regioon Augschdaal (isch wie ne Provinz)
* Arezzo, i de Regioon Toskana
* Ascoli Piceno, i de Marke
* Asti, im Piemont
* Avellino, i de Regioon Kampanie
* Barletta-Andria-Trani, i de Regioon Apulie
* Belluno, i de Regioon Venezie
* Benevent, z Kampanie
* Bergamo, i de Lombardei
* Biella, im Piemont
* Südtirol, im Trentino-Südtirol
* Brescia, i de Lombardei
* Brindisi, z Apulie
* Caltanissetta, uf Sizilie
* Campobasso, im Molise
* Caserta, z Kampanie
* Catanzaro, i de Regioon Kalabrie
* Chieti, i de Region Abruze
* Como, i de Lombardei
* Cosenza, z Kalabrie
* Cremona, i de Lombardei
* Crotone, z Kalabrie
* Cuneo, im Piemont
* Enna, uf Sizilie
* Fermo, i de Marken
* Ferrara, i de Regioon Emilia-Romagna
* Foggia, z Apulie
* Forlì-Cesena, i de Emilia-Romagna
* Frosinone, im Lazium
* Görz, i de Regioon Friaul-Julisch Venezie
* Grosseto, i de Toskana
* Imperia, in Ligurie
* Isernia, im Molise
* La Spezia, in Ligurie
* L’Aquila, i de Abruze
* Latina, im Lazium
* Lecce, z Apulie
* Lecco, i de Lombardei
* Livorno, i de Toskana
* Lodi, i de Lombardei
* Lucca, i de Toskana
* Macerata, i de Marke
* Mantua, i de Lombardei
* Massa-Carrara, i de Toskana
* Matera, i de Basilikata
* Modena, i de Emilia-Romagna
* Monza und Brianza, i de Lombardei
* Novara, im Piemont
* Nuoro, uf Sardinie
* Ogliastra, uf Sardinie
* Olbia-Tempio, uf Sardinie
* Oristano, uf Sardinie
* Padua, in Venezie
* Parma, i de Emilia-Romagna
* Pavia, i de Lombardei
* Perugia, i de Regioon Umbrie
* Pesaro und Urbino, i de Marke
* Pescara, i de Abruze
* Piacenza, i de Emilia-Romagna
* Pisa, i de Toskana
* Pistoia, i de Toskana
* Pordenone, im Friaul-Julisch Venezie
* Potenza, i de Basilikata
* Prato, i de Toskana
* Ragusa, uf Sizilie
* Ravenna, i de Emilia-Romagna
* Reggio Emilia, i de Emilia-Romagna
* Rieti, im Lazium
* Rimini, i de Emilia-Romagna
* Rovigo, in Venezie
* Salerno, z Kampanie
* Sassari, uf Sardinie
* Savona, in Ligurie
* Siena, i de Toskana
* Syrakus, uf Sizilie
* Sondrio, i de Lombardei
* Süüdsardinie
* Tarent, z Apulie
* Teramo, i de Abruze
* Terni, in Umbrie
* Trapani, uf Sizilie
* Treviso, in Venezie
* Trient, Autonomi Provinz im Trentino-Südtirol
* Triest, in Friaul-Julisch Venezie
* Udine, in Friaul-Julisch Venezie
* Varese, i de Lombardei
* Verbano-Cusio-Ossola, im Piemont
* Vercelli, im Piemont
* Verona, in Venezie
* Vibo Valentia, z Kalabrie
* Vicenza, in Venezie
* Viterbo, im Lazium

## Metropolitanstedt
* Bari, i de Regioon Apulie
* Bologna, i de Emilia-Romagna
* Cagliari, uf Sardinie
* Catania, uf Sizilie
* Floränz, i de Toskana
* Genua, in Ligurie
* Mailand, i de Lombardei
* Messina, uf Sizilie
* Neapel, in Kampanie
* Palermo, uf Sizilie
* Reggio Calabria, in Kalabrie
* Rom, im Lazium, Hauptstadt vo Italie
* Turin, im Piemont
* Venedig, in Venezie